טלאי כוחות היבשה הרוסים כאשר הרגימנט ה-154 היה חלק ממנו.
טלאי חיל האוויר הרוסי עבור הרגימנט ה-154 במסגרת חיל האוויר.
טלאי חיל הים הרוסי עבור הרגימנט ה-154.
**רגימנט משמר פראובראז'נסקי ה-154**, רשמית **רגימנט המשמר העצמאי פראובראז'נסקי ה-154** (ברוסית: **154-й отдельный комендантский Преображенский полк**) הוא משמר הכבוד הרשמי של הכוחות המזוינים הרוסים המשמש כיחידה הטקסית הראשית של הכוחות המזוינים והיא מוצבת במוסקבה. מלבד היותה יחידת משמר הכבוד, היא מופקדת גם על תפקידי סיוע לחיל המצב של מוסקבה ומהווה יחידת חילוץ והגנה על עיר הבירה ועל התשתית הצבאית שלה. צריפי המגורים של המשרתים בה נמצאים במחוז לפורטובו, מוסקבה, במחוז האדמיניסטרטיבי הדרום-מזרחי. מרבית אימוניהם נעשים בתוככי הקרמלין ומהווים חלק ממשמר הקרמלין.

היסטוריה
--------

עם סיום מלחמת העולם השנייה באירופה בשנת 1944, הוטל על הנ.ק.ו.ד. הסובייטי במוסקבה להקים פלוגת משמר כבוד במשרה מלאה כחלק מרגימנט הראשון וזו הפכה למבצעית ביוני 1945 במוסקבה. הרגימנט החדש צורף לרגימנט ה-73 בשנת 1948.

ב-10 באפריל 1949, בהוראת המטה הכללי של הצבא הסובייטי, הפך לרגימנט המשמר העצמאי ה-99. ב-29 בנובמבר 1956, בהוראת מועצת השרים של ברית המועצות, פלוגת המשמר העצמאית הראשונה והלהקה הצבאית של משמר הכבוד, הועברו לפיקוח מפקד חיל המצב במוסקבה. הרגימנט אימץ מדי מצעד מלאים בשנת 1960 וחייליו שירתו בשלוש הזרועות של הכוחות המזוינים הסובייטים: צבא היבשה, חיל האוויר והצי. בשנת 1971 הפך הרגימנט לחלק ממשרד ההגנה של ברית המועצות וחייליו שירתו רק באירועים ממלכתיים, בטקסים ובחגים לאומיים כאשר הדבר התאפשר.

בדצמבר 1979, בהמלצת המטה הכללי של הצבא הסובייטי, הפך לרגימנט המשמר העצמאי ה-154 והוטלה עליו החובה לפעול כחלק מחיל המצב המוסקבאי ולספק שומרים טקסיים באירועים ממלכתיים. בשנת 1980 השתתפו כמה אנשי שירות מהרגימנט בטקס הפתיחה האולימפי בשנת 1980, בעודם עוטים מדים רשמיים אזרחיים הנושאים את הדגל האולימפי. הרגימנט לקח חלק בפסטיבל העולמי לנוער וסטודנטים ב-1985 וביום האזכרה בשנת 1987 במלאת 175 שנה לקרב בורודינו. במאי 1991 הפכה פלוגת המשמר העצמאית הראשונה לרגימנט משמר הכבוד ה-154.

רגימנט המשמר העצמאי ה-154 הפך רשמית לרגימנט המשמר העצמאי פראובראז'נסקי ה-154 (כמחווה למשמר פראובראז'נסקי הקיסרי) ב-9 באפריל 2013 על פי צו נשיאותי מספר 326 בחתימת נשיא רוסיה ולדימיר פוטין. פוטין תיאר בעבר תוכנית להחזיר את התואר המכובד של הרגימנט בנאום בפני האספה הפדרלית הרוסית בשנת 2012, כשהמטרה המוצהרת הייתה "לחזק את ההמשכיות ההיסטורית" של כוחות הצבא הרוסי באמצעות החייאת השמות "הידועים", יחידות ורגימנטי צבאות רוסיה. חיילי היחידה הופיעו במצעד יום הניצחון הסיני בשנת 2015, במלאת 70 שנה לניצחון על יפן במלחמת העולם השנייה. ב-10 בספטמבר 2018, נחנך בית היונארמייה.

הרגימנט כיום מורכב מכאלף אנשי שירות מכל יחידות הצבא הרוסי, המורכבים משלושה גדודים (גדוד משמר הכבוד וגדוד המשמר הראשון והשני) ויחידות עצמאיות אחרות המרכיבות אותו, כולל פלוגת המפקחים המיוחדים שלו. רגימנט המשמר העצמאי ה-154, וקודמיו, היו מעורבים במהלך השנים באירועים ממלכתיים ובינלאומיים שונים. מלבד תפקידו כמשמר כבוד באירועי ספורט, פעילויות אחרות בהן חייליו היו מעורבים כוללות את השתתפותם בהלוויות של מדינאים סובייטים (כולל בהלוויה הממלכתית של ליאוניד ברז'נייב) ובחגיגות יום הניצחון במוסקבה משנת 1965 ואילך, שם הם תמיד נוטלים חלק בטקס המציין את פתיחת אירועי יום הניצחון בכיכר האדומה במצעד השנתי ובפעילויות הנצחה אחרות. חיילי המשמר נוטלים חלק בטקסים בהר ההשתחוות, במוזיאון המלחמה הפטריוטית הגדולה במוסקבה ובאתרים נוספים.

מבנה
----

* מטה הגדוד
* שירות מהנדסים
* גדוד המשמר הראשון
* גדוד המשמר השני
* להקה צבאית
* גדוד משמר הכבוד השלישי
	+ מפקדת הגדוד
	+ יחידת משמר הכבוד הראשונה
	+ יחידת משמר הכבוד השנייה
	+ הלהקה הצבאית המיוחדת של גדוד משמר הכבוד
* היחידה למשימו מיוחדות
* יחידת הרכבים
* יחידת המשטרה הצבאית

גלריה
-----

* חיילי משמר הכבוד מברכים את מפקד הצי האמריקני, מייק מולן בקבר החייל האלמוני (מוסקבה).חיילי משמר הכבוד מברכים את מפקד הצי האמריקני, מייק מולן בקבר החייל האלמוני (מוסקבה).
* חיילי המשמר בטקס הנחת הזרים ב-2006חיילי המשמר בטקס הנחת הזרים ב-2006
* טקס ההשבעה של חיילי הגדודטקס ההשבעה של חיילי הגדוד
* מדי שירות טקסיים של הרגימנטמדי שירות טקסיים של הרגימנט
* חיילי הרגימנט ה-154 בשאנז אליזה בטקסים לחגיגות 60 שנה לניצחון נגד הנאציזם.חיילי הרגימנט ה-154 בשאנז אליזה בטקסים לחגיגות 60 שנה לניצחון נגד הנאציזם.
* במהלך מצעד יום הניצחון במוסקבה, 2010.במהלך מצעד יום הניצחון במוסקבה, 2010.
* חיילי הרגימנט בתרגיל.חיילי הרגימנט בתרגיל.
* ולדימיר גובורוב מציג את דגל הגדוד למפקדה, 29 ביוני 1980.ולדימיר גובורוב מציג את דגל הגדוד למפקדה, 29 ביוני 1980.
* משמר כבוד מטעם הרגימנט במהלך מצעד יום העצמאות של ונצואלה בקראקס בשנת 2011.משמר כבוד מטעם הרגימנט במהלך מצעד יום העצמאות של ונצואלה בקראקס בשנת 2011.
* חיילי הרגימנט ה-154 עם השבת גופתו של אולג פשקוב, שדה התעופה צ'קלובסקי.חיילי הרגימנט ה-154 עם השבת גופתו של אולג פשקוב, שדה התעופה צ'קלובסקי.

ראו גם
------

* משמר פראובראז'נסקי
* משמר הקרמלין
* משמר הכנסת
* תזמורת צה"ל

קישורים חיצוניים
----------------

ויקישיתוף מדיה וקבצים בנושא **רגימנט משמר פראובראז'נסקי ה-154** בוויקישיתוף
* 

* אתר האינטרנט הרשמי של רגימנט משמר פראובראז'נסקי ה-154
* צו נשיאותי מספר 326 המעניק את התואר "פראובראז'נסקי" לרגימנט ה-154 (ברוסית)
* סרט תיעודי אודות שירות משמר הכבוד של הצבא הסובייטי (1980) (ברוסית)
* סרט תיעודי אודות משמר הכבוד של הצבא הסובייטי, 1971 (ברוסית)

הערות שוליים
------------

1. ↑  "Интернет-журнал для любителей униформалогии" (ברוסית). נבדק ב-2013-05-07.
2. ↑  "Отдельному комендантскому полку присвоено почётное наименование" (Russian), Official site of the President of Russia (9 April 2013)
3. ↑
4. ↑  "Address to the Federal Assembly", Official site of the President of Russia (12 December 2012)
5. ↑  "Президент возродил Семёновский полк" (Russian), Komsomolskaya Pravda (16 April 2013)
6. ↑
7. ↑
8. ↑
9. ↑  В Москве открыли Дом "ЮНАРМИИ"
10. ↑
11. ↑  "The Exemplary band of the Honor Guard". *www.kremlin-military-tattoo.ru* (באנגלית). נבדק ב-2017-04-15.